
CAIS AM GYMERADWYAETH FOESEGOL 

Er mwyn i fudd ddeillio o ymchwil ac i leihau’r risg o niwed, mae’n rhaid ei gynnal yn foesegol. Mae’n bosibl na fydd ymchwilydd wedi'i ddiogelu gan yswiriant y Brifysgol os na chafwyd cymeradwyaeth foesegol cyn cychwyn.

Mae’r Brifysgol yn dilyn diffiniad yr OECD o weithgarwch ymchwil a geir yn llawlyfr Frascati:  “gwaith creadigol a gyflawnir mewn modd systematig er mwyn cynyddu’r stôr o wybodaeth, yn cynnwys gwybodaeth am ddyn, diwylliant a chymdeithas, a’r defnydd o’r stôr hwn o wybodaeth i lunio cymwysiadau newydd”. Yn hynny o beth, mae hyn yn cwmpasu gweithgareddau a gyflawnir gan aelodau’r staff, myfyrwyr ymchwil ôl-raddedig, a myfyrwyr ôl-raddedig ac israddedig a addysgir sy’n gweithio ar draethodau hir/prosiectau.

Gelwir yr unigolyn sy’n ymgymryd â’r gweithgarwch ymchwil yn “brif ymchwilydd”.

Nid oes angen cymeradwyaeth foesegol ar gyfer archwiliadau arferol, adolygiadau perfformiad, astudiaethau sicrhau ansawdd, profion o fewn gofynion addysgol arferol, a beirniadaeth lenyddol neu artistig.

Darllenwch y nodiadau canllaw cyn cwblhau HOLL adrannau’r ffurflen.

Rhaid i’r ffurflen hon gael ei chwblhau a’i chymeradwyo cyn ymgymryd ag unrhyw weithgarwch ymchwil. Gweler y Rhestr Wirio am fanylion y broses ar gyfer categorïau gwahanol o geisiadau.  

ADRAN A: Amdanoch Chi (Prif Ymchwilydd)

	Enw llawn:
	Myfyriwr : Xxxxx xxxxxx

	Ticiwch bob blwch sy’n berthnasol:

	Aelod o staff: 
	☐	Myfyriwr:
	☒	Cymrawd Ymchwil Anrhydeddus:
	☐


	Cyfadran/Ysgol/Canolfan: 
	Yr Athrofa

	Campws:
	Caerfyrddin

	Cyfeiriad e-bost:
	xxxxx@student.uwtsd.ac.uk 

	Rhif Ffôn Cyswllt:
	

	I fyfyrwyr: 

	Rhif Myfyriwr:
	xxxxxxxxxxx
	Israddedig
	☐
	Rhaglen Astudio:
	MA xxxxxxx
	Ôl-raddedig a Addysgir
	☒
	Cyfarwyddwr Astudiaethau/ Goruchwyliwr:
	Dr U N Arall 
Goruchwyliwr
	Ymchwil
	☐


ADRAN B: Cymeradwyaeth ar gyfer Gweithgarwch Ymchwil

	A yw’r gweithgarwch ymchwil wedi’i gymeradwyo mewn egwyddor?
(gweler y Nodiadau Canllaw ynglŷn â’r broses gymeradwyo briodol ar gyfer lefelau ymchwil gwahanol gan gategorïau gwahanol o unigolion)
	YDY
	☒	NAC YDY
	☐
	     
	Dyddiad

	Os Ydy, nodwch ffynhonnell y gymeradwyaeth (a’r dyddiad os yw’n wybyddus)
	Pwyllgor Graddau Ymchwil
	☐	

	
	Pwyllgor Ymchwil y Gyfadran
	☐	

	
	Arall (noder)
Dr U N Arall 
Goruchwyliwr
	☒	Xx/xx/2018


Mae’n rhaid cael cymeradwyaeth mewn egwyddor gan y ffynhonnell berthnasol cyn gwneud cais am gymeradwyaeth foesegol.

ADRAN C:  Deunyddiau Canllaw Moesegol Allanol

	Rhestrwch y dogfennau canllaw moesegol craidd y cyfeiriwyd atynt wrth gwblhau’r ffurflen hon (gan gynnwys unrhyw godau moeseg ymchwil penodol i’r ddisgyblaeth, a hefyd unrhyw ganllawiau moesegol penodol yn ymwneud â’r fethodoleg arfaethedig).  Ticiwch i gadarnhau fod eich cynnig ymchwil yn cydymffurfio â’r codau a’r canllawiau hyn.

	Canllawiau BERA (British Educational Research Association)
	☒
	Canllawiau BSA (British Sociological Association) 
	☒

	Y Ddeddf Gwarchod Data 
	☒




ADRAN D: Gweithgarwch Ymchwil Cydweithredol Allanol

	A yw’r gweithgarwch ymchwil yn cynnwys cydweithwyr y tu allan i’r Brifysgol?
	YDY
	☐
	NAC YDY
	☒

	
Os Ydy, rhowch enw’r sefydliad allanol ac enw a manylion cyswllt y prif berson cyswllt: 

	Sefydliad
	

	Enw’r person cyswllt
	

	Cyfeiriad e-bost y person cyswllt
	



Pan fo’r gweithgarwch ymchwil yn cael ei gynnal mewn cydweithrediad â sefydliad allanol
	A oes gan y sefydliad hwn ei system cymeradwyaeth foesegol ei hun?
	OES
	☐
	NAC OES
	☐

	Os Oes, atodwch gopi o unrhyw gymeradwyaeth derfynol (neu gymeradwyaeth interim) gan y sefydliad




ADRAN E:  Manylion y Gweithgarwch Ymchwil

	Teitl dangosol:
	A yw mamau’n cael eu gwarthnodi oherwydd y modd maent yn dewis/ gorfod bwydo eu babanod, ac os felly, sut mae hyn yn amlygu’i hun?

	Dyddiad cychwyn arfaethedig: 
	Mehefin 2018
	Dyddiad gorffen arfaethedig: 
	Mehefin 2020

	Pwrpas y gweithgarwch ymchwil (yn cynnwys nodau ac amcanion)
Amlinellwch bwrpas, nodau ac amcanion y gweithgarwch ymchwil, yn cynnwys cwestiynau ymchwil allweddol. Dangoswch yn gryno sut mae ymchwil cyfredol wedi llywio’r gweithgarwch arfaethedig ac eglurwch beth bydd y gweithgarwch ymchwil yn ei ychwanegu a sut mae’n mynd i’r afael â maes pwysig. (Uchafswm o 300 o eiriau) 

	
Nod y prosiect ymchwil hwn yw gweld a yw mamau’n cael eu gwarthnodi oherwydd eu dulliau o fwydo’u babanod, ac os felly, ym mha ffordd. Gall problemau sy’n gysylltiedig â bwydo babanod achosi cryn ofid ar adeg eithriadol o ddwys a heriol yn emosiynol, tra bod gwarthnodi’n gallu arwain at drallod ôl-enedigol cynyddol a chefnogaeth annigonol.  (Brown, 2014: Lee, 2011). Ymhellach, gall y dylanwadau ar ddewisiadau bwydo babanod fod yn eithriadol o gymhleth, a dylanwadir arnynt yn aml gan ffactorau megis statws sosio-economaidd, credoau diwylliannol, agweddau teuluol a chymdeithasol, iechyd a salwch a chyngor proffesiynol amrywiol (Liamputtong, 2010).Felly, yn unol â’r pwyntiau a wnaed gan Spencer (2007), gall dull deongliadol/ansoddol o ymchwilio’r maes hwn fod yn eithriadol o fuddiol i ddeall yr emosiynau cymhleth a’r profiadau mae mamau’n eu hwynebu wrth ystyried eu dewisiadau o ran bwydo eu baban.

Bwriada’r ymchwilydd ymchwilio i warthnod (stigma) sy’n gysylltiedig â bwydo ar y fron a bwydo o’r botel a bydd yn archwilio profiadau mamau yn ogystal ag agweddau cymdeithas yn ehangach. Mae ymchwil ar gael yn y maes hwn ond mae’n eithaf cyfyngedig, yn enwedig lle mae profiadau mamau sy’n bwydo o’r botel ac ar y fron yn ogystal â chanfyddiad cyhoeddus ehangach yn cael eu harchwilio mewn un prosiect. Dau o’r prif gyfranogwyr yn y maes ymchwil hwn yw Dr Ellie Lee a Dr Amy Brown o Abertawe. Mae Lee (dim dyddiad) wedi rhyddhau nifer o gyhoeddiadau yn ymwneud â phrofiadau’r rhai sy’n rhoi llaeth fformiwla, gan ddod i’r casgliad bod y mamau hyn yn wynebu ‘barnu moesol’  oherwydd eu dewisiadau o ran bwydo eu babanod. Mae Brown (dim dyddiad) hefyd wedi rhyddhau nifer o gyhoeddiadau, ond yn gyferbyniol, mae ei gwaith hi’n canolbwyntio ar faterion sy’n effeithio ar famau sy’n bwydo ar y fron, megis disgwyliadau cymdeithasol a gwarthnodaeth. Felly, byddai’r ymchwilydd yn hoffi ychwanegu at y corff ymchwil hwn gan obeithio y bydd yn paratoi’r ffordd at leihau’r gwarthnod (stigma), cymorth gwell, profiadau ôl-enedigol gwell i’r fam a’r plentyn a hinsawdd ymreolaethol, mwy caredig yng nghyd-destun bwydo babanod, sy’n canolbwyntio mwy ar y person.

Cyfeiriadau

Brown, A. (2014) ‘Maternal trait personality and breastfeeding duration: the importance of confidence and social support’, Journal of Advanced Nursing, 70(3), tt.587-598. EBSCOhost [Ar-lein].         Ar gael ar: http://web.b.ebscohost.com.ezproxy.uwtsd.ac.uk/ehost/pdfviewer/pdfviewer?sid=13c05d6d-4192-47fe-81fa-36b8e1260008%40sessionmgr102&vid=1&hid=101   (Cyrchwyd:17 Tachwedd 2016).
Brown, A. (dim dyddiad) Dr Amy Brown: Publications. http://www.swansea.ac.uk/staff/human-and-health-sciences/psychology/a.e.brown/#publications=is-expanded (Cyrchwyd: 5 Rhagfyr 2016). 
Lee, E. (2011) Feeding babies and the problems of policy. Centre for parenting Culture Studies. [Ar-lein]. Ar gael ar: https://blogs.kent.ac.uk/parentingculturestudies/files/2011/02/CPCS-Briefing-on-feeding-babies-FINAL-revised1.pdf (Cyrchwyd:17 Tachwedd 2016).
Lee., E. (dim dyddiad) Dr Ellie Lee: Publications. https://www.kent.ac.uk/sspssr/staff/academic/l-m/lee-ellie.html (Cyrchwyd: 5 Rhagfyr 2016).
Liamputtong, P. (2010) Infant Feeding Practices: A Cross-Cultural Perspective. Google Books. Ar gael ar: https://books.google.co.uk/books?id=Y7yxbmJI4mQC&source=gbs_navlinks_s (Cyrchwyd: 29 Hydref 2016).
Spencer, R (2007) ‘Ontological perspectives of Breastfeeding’, British Journal of Midwifery, 15(12) TT.779-783, Ebsco Host [Ar-lein]. Ar gael ar: http://web.a.ebscohost.com.ezproxy.uwtsd.ac.uk/ehost/pdfviewer/pdfviewer?sid=d8db763e-58da-43db-a297-0f433632af76%40sessionmgr4006&vid=1&hid=4204# (Cyrchwyd: 17 Tachwedd 2016

(dylai’r blwch hwn fynd yn fwy wrth i chi deipio)

	Dulliau arfaethedig
Rhowch grynodeb byr o’r holl ddulliau y gellid eu defnyddio yn y gweithgarwch ymchwil, gan ei gwneud yn glir pa dechnegau penodol fydd o bosibl yn cael eu defnyddio. Os ystyrir yn ddiweddarach bod dulliau heblaw am y rhai a restrwyd yn yr adran hon yn briodol, bydd angen cymeradwyaeth foesegol ychwanegol ar gyfer y dulliau hynny. (Uchafswm o 600 o eiriau) 

	Yn unol â’r pwyntiau a wnaed gan Hennink et al (2011), mae safbwyntiau ontolegol ac epistemolegol yr ymchwilydd yn canolbwyntio ar luniadaeth, ac felly bwriada leoli ei hymchwil o fewn paradeim deongliadol a defnyddio dulliau ymchwil ansoddol i gasglu data. Teimla’r ymchwilydd mai dyma yw’r ffordd orau o grisialu profiadau bywyd ac ystyron goddrychol y profiadau hynny o safbwynt y cyfranogwyr a bydd yn cynnal cyfweliadau a grŵp ffocws i wneud hyn. 

Cyfweliadau

Bwriada’r ymchwilydd gyfweld â 3 mam sy’n bwydo o’r botel a 3 mam sy’n bwydo ar y fron o wahanol ddosbarthiadau cymdeithasol a grwpiau oedran. Felly bydd yn gofyn cwestiynau demograffig yn ystod y cyfnod samplu i sicrhau amrywiaeth yn y carfannau. I gynnal ei samplu, bydd yr ymchwilydd yn cysylltu â staff a myfyrwyr yn y Drindod Dewi Sant, grwpiau mam a’i phlentyn yn lleol, ymwelwyr iechyd a dosbarthiadau bwydo ar y fron ac yn gofyn iddynt drafod y prosiect ymchwil gyda’u haelodau/cleifion i weld a oes unrhyw un yn barod i gymryd rhan.  Gwahoddir pob cyfranogwr i gampws y Drindod Dewi Sant yng Nghaerfyrddin i fynychu’r cyfweliad a rhoddir arian iddynt tuag at eu costau tanwydd. Fodd bynnag, os bydd unrhyw gyfranogwr yn ei chael yn anodd dod i’r campws yng Nghaerfyrddin, mae’n bosibl y bydd yr ymchwilydd yn ceisio dod o hyd i leoliad agosach/mwy addas, a bydd yn gofyn caniatâd pellach mewn achos o’r fath. Bydd y cwestiynau cyfweld yn rhai strwythuredig a phenagored ac mor anymwthgar â phosibl. Yn ogystal, gan ddibynnu ar yr ymatebion, gall fod yn angenrheidiol i’r ymchwilydd ofyn cwestiynau treiddgar i ategu hyn. Ar ben hynny, gyda chydsyniad y cyfranogwyr, bydd yr ymchwilydd yn gwneud recordiad sain o’r cyfweliadau ac yn nodi ar bapur unrhyw sylwadau di-eiriau megis iaith y corff, mynegiant wyneb ac ati. Mae Punch (2005), Hennink et al (2011) yn trafod cyfweliadau yn faith felly bydd yr ymchwilydd yn cyfeirio at y llyfrau hyn a chyngor ei darlithydd wrth gynnal ei chyfweliadau ei hun.

Grŵp ffocws

Mae’r ymchwilydd yn bwriadu cynnal grŵp ffocws ar gampws y Drindod Dewi Sant yng Nghaerfyrddin lle bydd yn gwahodd 6-8 o staff a myfyrwyr y Brifysgol i ddod i drafod eu safbwyntiau am fwydo ar y fron ac o’r botel.  Bydd y grŵp ffocws yn cynnwys dynion a menywod o wahanol gyrsiau/swyddi, dosbarthiadau cymdeithasol a grwpiau oedran. Felly, bydd angen gofyn cwestiynau demograffig yn ystod y cyfnod samplu. Gobeithia’r ymchwilydd y bydd hyn yn rhoi syniad iddi o’r canfyddiad cyhoeddus ehangach ond mae’n cydnabod ei fod yn wendid fod holl aelodau’r grŵp ffocws yn gysylltiedig â’r Drindod Dewi Sant.  Er mwyn ysgogi trafodaeth, bydd yr ymchwilydd yn dangos llun o fabi yn bwydo o'r fron a llun o fabi yn bwydo o’r botel ac yn gofyn am deimladau a safbwyntiau. Bwriada’r ymchwilydd gael cydsyniad y cyfranogwyr er mwyn gwneud recordiad sain o’r grŵp ffocws ac unwaith eto bydd yn nodi unrhyw sylwadau di-eiriau ar bapur. Mae Hennink et al (2011) wedi ysgrifennu adran helaeth ar grwpiau ffocws a bydd yr ymchwilydd yn cyfeirio at hyn trwy gydol y broses a hefyd yn ceisio cyngor gan ei darlithydd.

Dadansoddi data

Bwriada’r ymchwilydd ddefnyddio dulliau dadansoddi data thematig i gael ei chanlyniadau. Mae’n rhagweld, oherwydd natur eang ei phrosiect ymchwil, y gall nifer o ddamcaniaethau ddod i’r amlwg a allai elwa o’u hymchwilio ymhellach. Felly, mae’n bosibl y defnyddir dull damcaniaeth seiliedig (grounded) os bydd modd i’r ymchwilydd barhau â’i hymchwil ar ôl cwblhau’r cam hwn. Trafodir y dull hwn yn fanwl gan Punch (2005).

Cyfeiriadau 

Hennink, M., Hutter, I. and Bailey, A. (2011) Qualitative Research Methods. London: Sage Publications Ltd.
Punch, K (2005) Introduction to Social Research: Quantitative and Qualitative approaches. London: Sage Publishers Ltd
(dylai’r blwch hwn fynd yn fwy wrth i chi deipio)

	Lleoliad y gweithgarwch ymchwil
Nodwch yr holl leoliadau lle cynhelir y gweithgarwch ymchwil.

	Yn ddelfrydol, bwriada’r ymchwilydd wahodd cyfranogwyr i gampws y Drindod Dewi Sant yng Nghaerfyrddin. Fodd bynnag, os bydd hyn yn anodd i rai o’r cyfweledigion, byddai’n hoffi bod yn hyblyg a chynnig cwrdd mewn man mwy addas megis lleoliad eu grŵp mam a’i phlentyn/grŵp bwydo ar y fron, ac ati. Os felly bydd yr ymchwilydd yn gofyn caniatâd pellach gan y brifysgol. 

(dylai’r blwch hwn fynd yn fwy wrth i chi deipio)

	Gweithgarwch ymchwil y tu allan i’r DU
Os cynhelir gweithgarwch ymchwil dramor, chi sy’n gyfrifol am sicrhau y cydymffurfir ag ystyriaethau moesegol lleol ac y ceisir y caniatâd perthnasol. Nodwch unrhyw ganllawiau lleol sy’n bodoli (e.e. gan gymdeithasau proffesiynol lleol/cymdeithasau dysgedig/prifysgolion) a nodwch a yw’r rhain yn cynnwys amodau moesegol y tu hwnt i’r hyn sy’n arferol yn y DU (rhowch fanylion unrhyw drwyddedau neu ganiatâd sydd eu hangen). Yn ogystal nodwch a oes unrhyw faterion moesegol penodol yn codi yn sgil y cyd-destun lleol lle cynhelir y gweithgarwch ymchwil, er enghraifft, materion diwylliannol sensitif neu achosion lle mae’r cyfranogwyr yn agored i niwed.

	Ddim yn berthnasol

(dylai’r blwch hwn fynd yn fwy wrth i chi deipio)




ADRAN F: Cwmpas y Gweithgarwch Ymchwil

	A fydd y gweithgarwch ymchwil yn cynnwys:
	
BYDD
	
NA FYDD

	Defnyddio holiadur neu offeryn ymchwil tebyg?
	☒
	☒

	Defnyddio cyfweliadau?
	☒
	☐

	Defnyddio dyddiaduron?
	☐
	☒

	Arsylwi ar gyfranogwyr a hwythau'n ymwybodol o hynny?
	☐
	☒

	Arsylwi ar gyfranogwyr a hwythau ddim yn ymwybodol o hynny?
	☐
	☒

	Defnyddio recordio fideo neu sain?
	☒
	☐

	Mynediad i wybodaeth bersonol neu gyfrinachol heb gydsyniad penodol y cyfranogwyr? 
	☐
	☐

	Defnyddio unrhyw gwestiynau, ysgogiadau prawf neu gyflwyniad a allai, ym mhrofiad rhai, achosi niwed / tramgwydd corfforol, meddyliol neu emosiynol? 
	☐
	☒

	Cyflawni unrhyw weithredoedd a allai achosi embaras neu effeithio ar hunan-barch? 
	☐
	☒

	Ymchwilio i gyfranogwyr sy’n ymwneud â gweithgareddau anghyfreithlon? 
	☐
	☒

	Defnyddio gweithdrefnau sy’n cynnwys twyll?
	☐
	☒

	Gweini unrhyw sylwedd, cyfrwng neu blasebo? 
	☐
	☒

	Gweithio gydag anifeiliaid fertebraidd byw?
	☐
	☒

	Dulliau eraill o gasglu data gwreiddiol. Eglurwch yn y blwch hwn

· Grŵp Ffocws

	☒
	☐



Os atebwyd NA FYDD i bob cwestiwn, yna mae’r gweithgarwch ymchwil yn isel ei risg (yn foesegol) a gall fod wedi’i eithrio rhag rhai o’r adrannau canlynol (gweler y Nodiadau Canllaw). 

Os atebwyd BYDD i unrhyw gwestiwn, ni ddylid ymgymryd â gweithgarwch ymchwil tan y ceir cymeradwyaeth foesegol lawn. 


ADRAN G: Cyfranogwyr Arfaethedig

	Pwy yw’r cyfranogwyr arfaethedig:
	
IE
	
NA

	Myfyrwyr neu staff yn y Brifysgol?
	☒
	☐

	Oedolion (dros 18 oed ac sy’n gymwys i gydsynio)?
	☒
	☐

	Oedolion agored i niwed?
	☐
	☒

	Plant dan 18?
	☐
	☒

	Carcharorion?
	☐
	☒

	Troseddwyr ifanc?
	☐
	☒

	Y rhai y gellid ystyried bod ganddynt berthynas arbennig o ddibynnol â’r ymchwilydd neu ddidolwr?
	☐
	☒

	Pobl sy’n ymwneud â gweithgareddau anghyfreithiol?
	☐
	☒

	Eraill (noder):


	☐
	☒



	Niferoedd a ffynhonnell y cyfranogwyr
Rhowch amcangyfrif o’r nifer disgwyliedig o gyfranogwyr. Sut byddwch chi’n dynodi cyfranogwyr a sut cânt eu recriwtio? 

	
Cyfweliadau 
3 mam sy’n bwydo o’r botel

3 mam sy’n bwydo ar y frest



Fe’u nodir gan grwpiau mam a’u phlentyn yn lleol, dosbarthiadau bwydo ar y fron, ymwelwyr iechyd a’r Drindod Dewi Sant.
Gofynnir cwestiynau demograffig cyn dethol i sicrhau bod y cyfranogwyr cywir yn cael eu recriwtio.

Grŵp Ffocws
6-8 aelod staff a myfyrwyr o gampws y Drindod Dewi Sant yng Nghaerfyrddin

Fe'u recriwtir o’r Drindod Dewi Sant.
Cwestiynau demograffig adeg recriwtio i sicrhau eu bod yn addas.

(dylai’r blwch hwn fynd yn fwy wrth i chi deipio)






	Gwybodaeth i gyfranogwyr:
	
BYDDAF
	NA FYDDAF
	
AMH.

	A fyddwch chi’n disgrifio’r prif weithdrefnau ymchwil i gyfranogwyr ymlaen llaw, fel eu bod yn cael gwybod beth i’w ddisgwyl?
	☒
	☐
	☐

	A fyddwch chi’n dweud wrth y cyfranogwyr fod eu cyfranogiad yn wirfoddol?
	☒
	☐
	☐

	A fyddwch chi’n cael cydsyniad ysgrifenedig gan y rhai sy’n cymryd rhan?
	☒
	☐
	☐

	A fyddwch chi’n egluro wrth y cyfranogwyr na fydd gwrthod cymryd rhan yn yr ymchwil yn effeithio ar eu triniaeth neu’u haddysg (os yn berthnasol)?
	☒
	☐
	☐

	Os yw’r ymchwil yn arsylwadol, a fyddwch chi’n gofyn i’r cyfranogwyr am eu cydsyniad i gael eu harsylwi?
	☒
	☐
	☐

	A fyddwch chi’n dweud wrth y cyfranogwyr eu bod yn gallu tynnu’n ôl o’r ymchwil ar unrhyw adeg ac am unrhyw reswm?
	☒
	☐
	☐

	Gyda holiaduron, a fyddwch chi’n rhoi’r dewis i gyfranogwyr i hepgor cwestiynau nad ydynt am eu hateb?
	☒
	☐
	☐

	A fyddwch chi’n dweud wrth y cyfranogwyr yr ymdrinnir â’u data yn gwbl gyfrinachol ac, os caiff ei gyhoeddi, na ellir eu hadnabod fel eu data hwy?
	☒
	☐
	☐

	A fyddwch yn cynnal ôl-drafodaeth gyda'r cyfranogwyr wedi iddynt gymryd rhan, mewn modd sy’n briodol i’r math o ymchwil a gynhaliwyd?
	☒
	☐
	☐

	Os atebwyd NA FYDDAF i unrhyw rai o’r cwestiynau uchod, rhowch eglurhad 

	
Er nad yw’r prosiect ymchwil hwn yn cynnwys holiadur, mae’r ymchwilydd wedi ticio Byddaf ar gyfer yr adran hon gan y bydd yn hysbysu ei chyfranogwyr yn y cyfweliad nad oes raid iddynt ateb unrhyw gwestiynau nad ydynt yn dymuno eu hateb.

(dylai’r blwch hwn fynd yn fwy wrth i chi deipio)

	Gwybodaeth i gyfranogwyr: 
	
BYDD
	NA FYDD
	
AMH.

	A fydd pob cyfranogwr yn cael ei dalu? 
	☒
	☒
	☐

	A fydd offer trydanol arbenigol neu offer arall yn cael ei ddefnyddio gyda’r cyfranogwyr?
	☐
	☒
	☐

	A fydd unrhyw fuddiannau ariannol neu fuddiannau eraill i’r ymchwilydd neu’r Brifysgol yn deillio o’r astudiaeth hon?
	☐
	☒
	☐

	A fydd y gweithgarwch ymchwil yn cynnwys camarwain cyfranogwyr yn fwriadol mewn unrhyw fodd, neu guddio nodau penodol yr astudiaeth yn rhannol neu’n llawn?
	☐
	☒
	☐

	Os atebwyd BYDD i unrhyw gwestiwn, rhowch fanylion llawn 

	The participants will not be paid but they will be offered fuel money to cover their costs.


(dylai’r blwch hwn fynd yn fwy wrth i chi deipio)





ADRAN H: Risgiau a Ragwelir

	
Amlinellwch unrhyw risgiau a ragwelir a allai gael effaith niweidiol ar unrhyw rai o’r cyfranogwyr, yr ymchwilwyr a/neu’r Brifysgol, a’r camau a gymerir i fynd i’r afael â nhw. 

Os ydych wedi cwblhau asesiad risg llawn (er enghraifft fel sy’n ofynnol gan labordy, neu gydweithiwr ymchwil allanol) gallwch atodi’r asesiad hwnnw i’r ffurflen hon.


	A oes asesiad risg llawn wedi’i gwblhau a’i atodi?

Oes                               ☐
Nac oes                           ☒


	Risgiau i gyfranogwyr
Er enghraifft:  gofid emosiynol, datgelu ariannol, niwed corfforol, trosglwyddo data personol, gwybodaeth sefydliadol sensitif

	
Gofid Emosiynol

Mae’n bosibl y bydd y cyfranogwyr yn ail-fyw rhai profiadau emosiynol a gofidus. Felly, bydd yr ymchwilydd yn sicrhau ei bod yn monitro cyflwr emosiynol y cyfranogwr ac yn atal y cyfweliad/grŵp ffocws os bydd unrhyw un yn mynd yn ofidus.  Bydd yr ymchwilydd hefyd yn hysbysu’r cyfranogwyr am eu hawl i atal y cyfweliad a’r grŵp ffocws unrhyw bryd. Yn dilyn pob cyfweliad a’r grŵp ffocws cynhelir sesiwn ôl-drafod fel y gall yr ymchwilydd fonitro hwyl y cyfranogwr a chynnig cefnogaeth, tra bydd y cyfranogwyr yn gallu derbyn adborth a thrafod unrhyw bryderon a allai fod ganddynt.
Yn unol â phwyntiau a wnaed gan Hennink et al (2011), gall grwpiau ffocws ddenu cymeriadau cryf iawn sy’n gallu cymryd drosodd. Felly, gallai hyn dramgwyddo cyfranogwyr eraill a hyd yn oed arwain at wrthdaro. Er mwyn lleihau’r risg hwn, bydd yr ymchwilydd yn ceisio cyngor ei darlithydd ac yn dysgu’r sgiliau sydd eu hangen i atal a thawelu unrhyw sefyllfaoedd o’r fath.  Yn ogystal mae’r ymchwilydd yn bwriadu cynnal grŵp ffocws ymarfer naill ai gyda’i ffrindiau a’i theulu neu gyd-fyfyrwyr fel y gall ymarfer ei sgiliau a’i dulliau. 
Mae posibilrwydd hefyd y gall cyfranogwyr deimlo bod eu hymatebion wedi’u camddehongli gan yr ymchwilydd adeg y canlyniadau. Felly, bydd yr ymchwilydd yn siarad â’r cyfranogwyr wedi iddi ddadansoddi'r data i sicrhau eu bod yn cytuno â’i chasgliadau  a’u bod yn hapus o hyd i’w mewnbwn gael ei gyhoeddi yn y canlyniadau.

Cyfrinachedd

Mae’n bosibl y bydd yr ymchwilydd yn ymdrin â gwybodaeth sensitif iawn a chyfrinachol, gan gynnwys data personol megis incwm a statws dosbarth cymdeithasol yn ogystal â safbwyntiau a phrofiadau nad yw’r unigolion yn dymuno iddynt gael eu cysylltu’n uniongyrchol â nhw.  Felly, rhaid i’r ymchwilydd weithredu o fewn y gyfraith a nodwyd gan y Ddeddf Diogelu Data (GOV.UK, 2015) a chydymffurfio â chanllawiau BERA (2011) a BSA (2002) yn ogystal â pholisïau, gweithdrefnau a chanllawiau’r Drindod Dewi Sant ei hun (2016) ar gyfrinachedd. Golyga hyn ei bod yn rhaid iddi hysbysu cyfranogwyr o’u hawliau o ran cyfrinachedd gan gynnwys yr hawl i fod yn anhysbys, sut y caiff eu data eu storio a’u defnyddio a beth i’w wneud os ydynt yn meddwl bod eu cyfrinachedd wedi’i dorri. Bydd hefyd angen i’r ymchwilydd hysbysu’r cyfranogwyr pan y gall fod  angen iddi dorri eu cyfrinachedd h.y. os yw’n credu bod rhywun mewn perygl.

Er mwyn sicrhau cadw cyfrinachedd, bydd yr ymchwilydd yn sicrhau bod yr holl ddata cyfrifiadurol  yn cael eu diogelu gan gyfrinair, tra bydd unrhyw ddata ffisegol yn cael eu storio’n ofalus a’u dinistrio cyn gynted ag y bo modd wedi i’r  prosiect ymchwil ddod i ben. Bydd yr ymchwilydd hefyd yn sicrhau mai dim ond pobl awdurdodedig sy’n cael gweld y data.

(dylai’r blwch hwn fynd yn fwy wrth i chi deipio)

	

	Os yw’r gweithgarwch ymchwil yn cynnwys pynciau sensitif neu bynciau sy’n peri gofid neu gywilydd (e.e. gweithgarwch rhywiol, defnydd o gyffuriau) neu faterion sy’n debygol o ddatgelu gwybodaeth sy’n galw am weithredu pellach (e.e. gweithgarwch troseddol), rhowch fanylion y gweithdrefnau i ddelio â’r materion hyn, gan gynnwys unrhyw gefnogaeth/gyngor (e.e. rhifau llinellau cymorth) a gynigir i’r cyfranogwyr. Sylwer, lle bo hynny’n berthnasol, y dylai gweithdrefnau cydsynio ei gwneud yn glir os darganfyddir rhywbeth sydd neu a allai fod yn anghyfreithlon yn ystod prosiect, ei bod yn bosibl y bydd angen ei ddatgelu i’r awdurdodau priodol

	Ddim yn berthnasol

(dylai’r blwch hwn fynd yn fwy wrth i chi deipio)

	Risgiau i’r ymchwilydd
Er enghraifft:  diogelwch personol, niwed corfforol, gofid emosiynol, risg o gyhuddiad o niwed/ anwedduster, gwrthdaro buddiannau

	
Gofid emosiynol

Mae’r ymchwilydd wedi cael ei phrofiadau annifyr ei hun yn y maes hwn ac felly mae posibilrwydd y gallai fynd yn emosiynol yn ystod y broses ymchwil. Felly, bydd yn sicrhau ei bod yn ymwybodol o’r modd y gallai’r ymchwil effeithio arni a bod ganddi gefnogaeth ei darlithydd, ffrindiau a theulu. 

Canlyniadau sy’n seiliedig ar ragfarn

Mae’r ymchwilydd wedi cael tipyn o brofiadau o fwydo babanod ac felly mae ganddi ei safbwyntiau a’i hagweddau ei hun ynglŷn â’r pwnc hwn. O ganlyniad, mae potensial y gallai’r rhain yn isymwybodol ddylanwadu ar ei dehongliad o’r canlyniadau. Fodd bynnag, mae gan yr ymchwilydd ymwybyddiaeth dda o’i safbwyntiau a’i chanfyddiadau ei hun ac mae’n cydnabod bod ei safbwyntiau wedi’u llunio yn sgil ei phrofiadau unigryw hi. Felly mae’n cydnabod, er mwyn sicrhau canlyniadau dilys a gwneud gwahaniaeth cadarnhaol, ei bod yn hanfodol nodi a dadansoddi profiadau bywyd, safbwyntiau a chanfyddiadau amgen pobl eraill a bod hynny’n cael ei wneud yn gywir. Ymhellach, er mwyn gwylio rhag unrhyw ragfarn isymwybodol, bydd yr ymchwilydd yn trafod ei dehongliad o’r canlyniadau gyda’r cyfranogwyr er mwyn sicrhau nad yw wedi’u camgyfleu mewn unrhyw ffordd. Yn olaf, bydd yr ymchwilydd hefyd yn defnyddio dadansoddi thematig i archwilio’r data a fydd yn lleihau’r posibilrwydd o ganlyniadau sy’n seiliedig ar ragfarn.

Enw drwg

Os nad yw’r ymchwilydd yn gweithredu mewn modd proffesiynol a moesegol trwy gydol y prosiect ymchwil, gallai wneud niwed sylweddol i’w henw da a’i gallu i gwblhau’i chwrs. Felly, bydd yn ymgyfarwyddo ac yn cadw at ganllawiau BERA (2011), BSA (2002) a’r Drindod Dewi Sant (2015) yn ogystal â’r Ddeddf Diogelu Data  a pholisi cyfrinachedd y Brifysgol (2016).

(dylai’r blwch hwn fynd yn fwy wrth i chi deipio)

	Risgiau i’r Brifysgol/sefydliad
Er enghraifft:  cyhoeddusrwydd gwael, colled ariannol, diogelu data

	
Os nad yw’r ymchwilydd yn ymddwyn mewn modd moesegol a phroffesiynol gallai gael effaith negyddol ar enw da’r Drindod Dewi Sant a gallai hyn yn ei dro gael goblygiadau ariannol i’r brifysgol. Ymhellach, os bydd unrhyw rai o’r cyfranogwyr yn profi gofid emosiynol y gellid bod wedi’i osgoi, neu os torrir eu cyfrinachedd, gallai’r brifysgol wynebu her gyfreithiol a allai arwain at golled ariannol sylweddol. Felly, bydd yr ymchwilydd yn sicrhau ei bod yn ymgyfarwyddo ac yn cadw at ganllawiau BERA (2011), BSA (2002) a’r Drindod Dewi Sant (2015) yn ogystal â’r Ddeddf Diogelu Data  a pholisi cyfrinachedd y Brifysgol (2016) bob amser.
	
(dylai’r blwch hwn fynd yn fwy wrth i chi deipio)

	Canlyniadau niweidiol
Rhestrwch y mesurau a gyflwynwyd i gyfyngu ar unrhyw effeithiau neu ganlyniadau niweidiol yn sgil y gweithgarwch ymchwil, lle bo hynny’n briodol. Dylech gynnwys unrhyw brotocolau mewn argyfwng. 

	
· Bydd yr ymchwilydd yn gweithredu’n broffesiynol ac yn foesegol bob amser.
· Rhoddir gwybodaeth ysgrifenedig a llafar i’r cyfranogwyr yn ymwneud â’r prosiect ymchwil, y broses a’u hawliau.
· Bydd yn ofynnol i’r cyfranogwyr lofnodi ffurflen gydsynio cyn i’r ymchwil ddechrau
· Bydd lles y emosiynol cyfranogwyr yn cael ei fonitro drwy gydol y broses
· Rhaid i’r ymchwilydd ddysgu sgiliau dulliau ymchwil priodol a’u gweithredu’n gywir
· Cynhelir sesiynau ôl-drafod ar ôl pob cyfweliad a grŵp ffocws
· Rhaid i’r ymchwilydd ymgyfarwyddo a chadw at ganllawiau BERA (2011), BSA (2002),  y Drindod Dewi Sant (2015) a’r Drindod Dewi Sant (2016) yn ogystal â’r Ddeddf Diogelu Data  
· Bydd yr holl ddata’n cael ei storio’n ddiogel ac ni chânt eu rhannu â phobl heb awdurdod
· Bydd yr ymchwilydd yn archwilio boddhad y cyfranogwr â’r broses a’r canlyniadau’n barhaus 
· Ymgynghorir â’r cyfranogwyr ar ôl dadansoddi’r data i sicrhau eu bod yn cytuno â’r dehongliad o’r canlyniadau 

Cyfeiriadau

British Educational Research Association (2011) Ethical Guidelines for Educational Research. British Educational Research Association. [Ar-lein]. Ar gael ar: https://www.bera.ac.uk/wp-content/uploads/2014/02/BERA-Ethical-Guidelines-2011.pdf (Cyrchwyd: 5 Tachwedd 2016).
Hennink, M., Hutter, I. and Bailey, A. (2011) Qualitative Research Methods. London: Sage Publications Ltd.
GOV.UK (2016) Data Protection.  https://www.gov.uk/data-protection/the-data-protection-act (Cyrchwyd : 5 Tachwedd 2016).
Prifysgol Cymru Y Drindod Dewi Sant (2016) Research Data Management Policy. Prifysgol Cymru Y Drindod Dewi Sant [Ar-lein]. Ar gael ar: http://dysgu.ydds.ac.uk/pluginfile.php?file=%2F313919%2Fmod_resource%2Fcontent%2F0%2FResearch-Data-Management-Policy-27.01.16.pdf (Cyrchwyd : 5 Tachwedd 2016).
Prifysgol Cymru Y Drindod Dewi Sant (2015) Cod Ymarfer Moeseg ac Integredd Ymchwil . Prifysgol Cymru Y Drindod Dewi Sant [Ar-lein]. Ar gael ar: http://dysgu.ydds.ac.uk/pluginfile.php?file=%2F310709%2Fmod_resource%2Fcontent%2F0%2FResearch-Integrity-and-Ethics---Code-of-Practice-%282015-18%29.pdf (Cyrchwyd: 5 Tachwedd 2016).

(dylai’r blwch hwn fynd yn fwy wrth i chi deipio)



	Y Gwasanaeth Datgelu a Gwahardd (DBS)

	Os yw gweithgarwch ymchwil yn cynnwys plant neu oedolion agored i niwed, mae’n rhaid cael tystysgrif gan y Gwasanaeth Datgelu a Gwahardd cyn dod i unrhyw gysylltiad â’r cyfranogwyr hyn.
	


OES
	


NAC OES
	


AMH.

	
A oes tystysgrif DBS wedi’i sicrhau?

	☒
	☐
	☐




ADRAN I: Adborth, Cydsyniad a Chyfrinachedd

	Adborth
Pa adborth a roddir i’r cyfranogwyr, sut y gwneir hyn a phryd? 

	
Rhoddir adborth i’r cyfranogwr mewn dau gam – yn syth ar ôl y cyfweliad (yn ystod y sesiwn ôl-drafod) ac ar ôl dadansoddi’r data (cyn rhyddhau’r canlyniadau) i sicrhau bod yr ymchwilydd wedi dehongli ymatebion y cyfranogwr yn gywir.

 (dylai’r blwch hwn fynd yn fwy wrth i chi deipio)




	Cydsyniad gwybodus
Disgrifiwch y trefniadau i hysbysu darpar gyfranogwyr, cyn iddynt roi cydsyniad, o’r hyn mae’n ei olygu i  gymryd rhan. Disgrifiwch y trefniadau i gyfranogwyr roi cydsyniad llawn cyn i’r gwaith o gasglu data ddechrau. Os yw’n amhriodol cael cydsyniad yn y modd hwn, eglurwch sut y ceir cydsyniad a sut y cofnodir hynny.

	
Yn gyntaf bydd yr ymchwilydd yn anfon llythyr yn amlinellu’r canlynol:

Nodau ac amcanion yr ymchwil 
Y broses ymchwil
Hawliau cyfranogwyr (h.y. cyfrinachedd, anhysbysrwydd, cael gadael y broses ymchwil unrhyw bryd, ac ati)
Beth yw rôl yr ymchwilydd
Beth fydd disgwyl i’r cyfranogwr ei wneud
Pwy fydd â hawl gweld y data a sut y caiff ei storio
Sut caiff y canlyniadau eu cyflwyno

Yn ogystal, rhoddir gwybod i’r rhai sy’n cymryd rhan yn y grŵp ffocws am yr angen iddynt barchu safbwyntiau cyfranogwyr eraill.

Cyn y cyfweliad/grŵp ffocws, bydd yr ymchwilydd wedyn yn egluro’r wybodaeth uchod ar lafar  i sicrhau bod y cyfranogwyr wedi darllen a deall popeth. Bydd yn ofynnol i bob cyfranogwr wedyn lofnodi ffurflen gydsynio yn cadarnhau eu bod wedi deall yr holl wybodaeth a roddwyd iddynt.

 (dylai’r blwch hwn fynd yn fwy wrth i chi deipio)

	Cyfrinachedd / Anhysbysrwydd
Nodwch sut y sicrheir cyfrinachedd ac anhysbysrwydd y cyfranogwyr mewn unrhyw gynnyrch. Os na chynigir anhysbysrwydd, eglurwch pam. 

	
Yn ystod y broses ymchwil bydd yr ymchwilydd yn sicrhau bod y recordiadau sain yn cael eu cloi’n ddiogel a bod unrhyw ddata cyfrifiadurol yn cael eu diogelu gan gyfrinair.

Cyn y grŵp ffocws bydd yr ymchwilydd yn briffio’r holl gyfranogwyr ynghylch eu cyfrifoldeb o ran sicrhau bod yr holl drafodaethau’n cael eu cadw’n gyfrinachol ac na ddylid eu trafod gydag unrhyw un y tu allan i’r grŵp.

Yn ystod y cyfnod adrodd, defnyddir ffugenwau ar gyfer pob cyfranogwr oni bai eu bod wedi hysbysu’r ymchwilydd yn glir eu bod yn dymuno cael eu henwi.

Bydd yr ymchwilydd yn cadw at y Ddeddf Diogelu Data a pholisi cyfrinachedd y Drindod Dewi Sant (2016).

(dylai’r blwch hwn fynd yn fwy wrth i chi deipio)






ADRAN J: Diogelu a Storio Data

Wrth gwblhau’r adran hon cyfeiriwch at Bolisi Rheoli Data Ymchwil y Brifysgol a’r adnoddau helaeth ar dudalennau gwe Rheoli Data Ymchwil y Brifysgol (http://uwtsd.ac.uk/library/research-data-management/).
	
	YDY
	NAC YDY

	A yw’r gweithgarwch ymchwil yn cynnwys data personol (yn ôl diffiniad y Ddeddf Diogelu Data)?

mae “data personol” yn golygu ‘data sy’n ymwneud ag unigolyn byw y gellir ei adnabod - 
(a) o’r data hynny, neu
(b) o’r data hynny a gwybodaeth arall sydd ym meddiant y rheolydd data neu sy’n debygol o ddod i’w feddiant. Mae’n cynnwys unrhyw fynegiant o farn am yr unigolyn, ac unrhyw arwydd o fwriadau’r rheolydd data neu unrhyw un arall mewn perthynas â’r unigolyn.
	☒
	☐

	Os YDY, rhowch ddisgrifiad o’r data ac eglurwch pam mae angen casglu’r data hyn:

	
Bydd angen enwau a demograffeg pob cyfranogwr (h.y. rhyw, dosbarth cymdeithasol, oed, ac ati) er mwyn nodi unrhyw batrymau yn ystod y cam dadansoddi 

(dylai’r blwch hwn fynd yn fwy wrth i chi deipio)

	A yw’n cynnwys data personol sensitif (yn ôl diffiniad y Ddeddf Diogelu Data)?

Mae “data personol sensitif” yn golygu data personol sy’n cynnwys gwybodaeth am -
(a)  tarddiad hiliol neu ethnig y gwrthrych data,
(b)  ei farn wleidyddol,
(c)   ei gredoau crefyddol neu gredoau eraill o natur debyg,
(d)  a yw’n aelod o undeb llafur (yn un ôl ystyr Deddf yr Undebau Llafur a Chysylltiadau Llafur (Cydgrynhoi) 1992),
(e) ei iechyd neu’i gyflwr corfforol neu feddyliol,
(f)   ei fywyd rhywiol,
(g)  cyflawni unrhyw drosedd ganddo, neu honni cyflawni trosedd ganddo, neu
(h) unrhyw achos am unrhyw drosedd a gyflawnwyd ganddo neu yr honnwyd iddi gael ei chyflawni ganddo, diddymu achos o’r fath neu ddedfryd unrhyw lys mewn achos o’r fath.
	☐
	☒

	Os YDY, rhowch ddisgrifiad o’r data ac eglurwch pam mae angen casglu’r data hyn:

	
Er fy mod wedi ticio na, oherwydd natur agored yr ymchwil ansoddol mae posibilrwydd y gallai cyfranogwyr ddatgelu data personol sensitif. Felly mae’n rhaid i’r ymchwilydd fod yn ymwybodol o hyn a’i dyletswyddau dan y Ddeddf Diogelu Data.

(dylai’r blwch hwn fynd yn fwy wrth i chi deipio)






	A fydd y gweithgarwch ymchwil yn cynnwys storio data personol ar un o’r canlynol:
	BYDD
	NA FYDD

	Ffeiliau llaw (h.y. ar ffurf papur)?
	☐
	☒

	Cyfrifiaduron y brifysgol?
	☐
	☒

	Cyfrifiaduron cwmnïau preifat?
	☐
	☒

	Cyfrifiaduron cartref neu bersonol eraill?
	☒
	☐

	Gliniaduron / CDs / disgyrwyr cludadwy / cofbinnau?
	☐
	☒

	Storio yn y “cwmwl” neu wefannau?
	☐
	☒

	Arall – noder:

	☐
	☒

	Yn achos yr holl ddata a storir, eglurwch y mesurau sydd yn eu lle i sicrhau cyfrinachedd y data, yn cynnwys manylion diogelu’r data gan gyfrinair, eu hamgryptio a’u gwneud yn ddienw:

	
Caiff data eu storio ar gyfrifiadur yr ymchwilydd a’u diogelu gan gyfrinair, a thynnir enwau ac ati o’r data. 

(dylai’r blwch hwn fynd yn fwy wrth i chi deipio)



	A fydd y gweithgarwch ymchwil yn cynnwys unrhyw rai o’r gweithgareddau canlynol:
	BYDD
	NA FYDD

	Trosglwyddo data electronig mewn unrhyw ffurf?
	☒
	☐

	Rhannu data ag eraill yn y Brifysgol?
	☐
	☐

	Rhannu data â sefydliadau eraill?
	☐
	☒

	Allforio data y tu allan i’r Undeb Ewropeaidd neu fewnforio data o’r tu allan i’r Deyrnas Unedig?
	☐
	☒

	Defnyddio cyfeiriadau, codau post, ffacsys, e-byst neu rifau ffôn personol?
	☐
	☒

	Cyhoeddi data a allai ganiatáu adnabod unigolion?
	☐
	☒

	Defnyddio system rheoli data?
	☐
	☒

	Archifo data?
	☐
	☒

	Os atebwyd BYDD i unrhyw gwestiwn, rhowch fanylion llawn, gan egluro sut y caiff hyn ei wneud yn unol â’r Ddeddf Diogelu Data (a/neu unrhyw drefn ryngwladol gyfatebol):

	
Caiff data eu trosglwyddo a’u rhannu â’r cyfarwyddwr cwrs, Dr U N Arall. Felly, bydd yr ymchwilydd yn sicrhau y gwneir hyn yn ddiogel, yn breifat ac yn unol â pholisi cyfrinachedd y Drindod Dewi Sant a’r Ddeddf Diogelu Data.

(dylai’r blwch hwn fynd yn fwy wrth i chi deipio)

	Rhestrwch bawb fydd â hawl gweld y data a gynhyrchir trwy’r gweithgarwch ymchwil:

	Myfyriwr XXXX XXXXX

Hawl gweld data dienw: 
Dr U N Arall, goruchwyliwr

(dylai’r blwch hwn fynd yn fwy wrth i chi deipio)




	Rhestrwch bawb fydd â rheolaeth o’r data a gynhyrchir trwy’r gweithgarwch ymchwil ac a fydd yn gweithredu fel ceidwad y data:

	
Myfyriwr XXXX XXXXX

(dylai’r blwch hwn fynd yn fwy wrth i chi deipio)

	Rhowch fanylion y trefniadau storio data, yn cynnwys ble caiff y data ei storio, am ba hyd, ac ym mha ffurf. A fydd y data’n cael ei archifo – os felly, sut ac os na, pam.  

	
Caiff data eu storio dros gyfnod yr ymchwil tan i’r canlyniadau gael eu cytuno’n derfynol a’u rhyddhau ac yna caiff yr holl ddata a gasglwyd eu dinistrio

(dylai’r blwch hwn fynd yn fwy wrth i chi deipio)


 
ADRAN K: Datganiad

	Mae’r wybodaeth rwyf wedi’i chyflwyno yn gywir ac yn gyflawn hyd eithaf fy ngwybodaeth. Rwyf wedi ceisio dynodi unrhyw risgiau a phroblemau sy’n gysylltiedig â’r gweithgarwch ymchwil ac rwyf yn cydnabod f’ymrwymiadau innau a hawliau’r cyfranogwyr. 

Wrth gyflwyno’r cais hwn cadarnhaf drwy hyn fy mod yn ymrwymo i sicrhau y bydd y gweithgarwch ymchwil a enwir uchod yn bodloni  Cod Ymarfer Moeseg ac Integredd Ymchwil y Brifysgol.

	Llofnod yr ymgeisydd: 
	Myfyriwr : xxxxxxxx
	Dyddiad: 
	Xx/xx/xxxx


I fyfyrwyr: 
	Cyfarwyddwr Astudiaethau/Goruchwyliwr:
	Goruchwyliwr y Traethawd Hir

	Llofnod: 
	
Dr U N Arall

	Dyddiad: 
	XX/XX/XXXX


[bookmark: _GoBack]I staff:
	Pennaeth Ysgol/Deon Cynorthwyol:
	

	Llofnod: 
	


	Dyddiad: 
	




Rhestr Wirio: Cwblhewch y rhestr wirio isod i sicrhau eich bod wedi cwblhau’r ffurflen yn unol â’r canllawiau ac wedi atodi unrhyw ddogfennaeth sy’n ofynnol:
	☒
	Rwyf wedi darllen y nodiadau canllaw a ddarperir cyn cwblhau’r ffurflen.

	☒
	Rwyf wedi cwblhau HOLL ADRANNAU PERTHNASOL y ffurflen yn llawn.

	☒
	Cadarnhaf fod y gweithgarwch ymchwil wedi’i gymeradwyo mewn egwyddor.

	☐
	Rwyf wedi atodi copi o’r gymeradwyaeth derfynol/interim gan sefydliad allanol (lle bo’n briodol).

	☐
	Rwyf wedi atodi asesiad risg llawn (a HEB gwblhau Adran H y ffurflen hon) (lle bo’n briodol)

	☒
	Rwy’n deall mai fy nghyfrifoldeb i yw sicrhau y bydd y gweithgarwch ymchwil a enwir uchod yn bodloni Cod Ymarfer Moeseg ac Integredd Ymchwil y Brifysgol.

	☒
	Cyn cychwyn casglu data rwy’n deall ei bod yn rhaid i’r holl ddogfennau sydd wedi’u hanelu at ymatebwyr (yn cynnwys taflenni gwybodaeth, ffurflenni cydsynio, holiaduron, rhaglenni cyfweliadau ac ati) gael eu cadarnhau gan y Cyfarwyddwr Astudiaethau/Goruchwyliwr, y tiwtor modwl neu’r Pennaeth Ysgol.

